CELEX: 52011DP0221
Language: sk
Date: 2011-05-11 00:00:00
Title: Zmena a doplnenie rokovacieho poriadku po zriadení spoločného registra transparentnosti Rozhodnutie Európskeho parlamentu z  11. mája 2011 o zmene a doplnení rokovacieho poriadku Európskeho parlamentu po zriadení spoločného registra transparentnosti medzi Európskym parlamentom a Komisiou (2010/2292(REG))

7.12.2012   
            
            
               SK
            
            
               Úradný vestník Európskej únie
            
            
               CE 377/171
            
         Streda 11. mája 2011Zmena a doplnenie rokovacieho poriadku po zriadení spoločného registra transparentnosti
   P7_TA(2011)0221
   Rozhodnutie Európskeho parlamentu z 11. mája 2011 o zmene a doplnení rokovacieho poriadku Európskeho parlamentu po zriadení spoločného registra transparentnosti medzi Európskym parlamentom a Komisiou (2010/2292(REG))
   2012/C 377 E/28
   
      Európsky parlament
   
   
               —
            
            
               so zreteľom na rozhodnutie Konferencie predsedov z 18. novembra 2010,
            
         
               —
            
            
               so zreteľom na svoje rozhodnutie z 11. mája 2011 (1) o schválení uzavretia dohody medzi Európskym parlamentom a Európskou komisiou o zriadení registra transparentnosti,
            
         
               —
            
            
               so zreteľom na články 211 a 212 a článok 127 ods. 2 rokovacieho poriadku,
            
         
               —
            
            
               so zreteľom na správu Výboru pre ústavné veci (A7-0173/2011),
            
         
               1.
            
            
               rozhodol zmeniť a doplniť svoj rokovací poriadok v zmysle nižšie uvedených zmien;
            
         
               2.
            
            
               rozhodol, že znenie uvedenej dohody bude pripojené k jeho rokovaciemu poriadku ako príloha X časť B;
            
         
               3.
            
            
               rozhodol, že tieto zmeny a doplnenia nadobudnú účinnosť v deň nadobudnutia účinnosti dohody;
            
         
               4.
            
            
               poveruje svojho predsedu, aby postúpil toto rozhodnutie pre informáciu Rade a Komisii.
            
         
               PLATNÝ TEXT
            
            
               POZMEŇUJÚCI A DOPLŇUJÚCI NÁVRH
            
         
               
                  Pozmeňujúci a doplňujúci návrh 1
               
            
         
               
                  Rokovací poriadok Európskeho parlamentu
               
               
                  Článok 9 – nadpis
               
            
         
               
            
            
               
            
         
               
                  Pozmeňujúci a doplňujúci návrh 2
               
            
         
               
                  Rokovací poriadok Európskeho parlamentu
               
               
                  Článok 9 – odsek 3 a (nový)
               
            
         
                
            
            
               
                  
                     3a.
                     
                     Na začiatku každého volebného obdobia Parlamentu kvestori určia maximálny počet asistentov, ktorých môže každý poslanec zaregistrovať (registrovaní asistenti).
                  
               
            
         
               
                  Pozmeňujúci a doplňujúci návrh 3
               
            
         
               
                  Rokovací poriadok Európskeho parlamentu
               
               
                  Článok 9 – odsek 4
               
            
         
               4.   
                     Kvestori zodpovedajú za vystavenie preukazu na meno, s platnosťou najviac jeden rok, osobám, ktoré chcú pravidelne vstupovať do priestorov Parlamentu s cieľom poskytovať poslancom informácie súvisiace s výkonom poslaneckého mandátu, a to v ich vlastnom záujme alebo v záujme tretej strany.
                  
               
            
            
               4.   
                     Za vydávanie preukazov oprávňujúcich na dlhodobý vstup osobám, ktoré nie sú zamestnané v inštitúciách Európskej únie, zodpovedajú kvestori. Platnosť týchto preukazov oprávňujúcich na vstup je maximálne jeden rok, pričom ich možno obnoviť. Spôsoby používania týchto preukazov určuje Predsedníctvo.
                  
               
            
         
               
                  
                     Tieto osoby musia:
                  
               
            
            
                
            
         
               
                           —
                        
                        
                           
                              
                                 dodržiavať kódex správania uverejnený v prílohe rokovacieho poriadku;
                              
                           
                        
                     
            
                
            
         
               
                           —
                        
                        
                           
                              
                                 zapísať sa do registra vedeného kvestormi.
                              
                           
                        
                     
            
                
            
         
               
                  
                     Tento register je na požiadanie prístupný verejnosti na všetkých pracoviskách Parlamentu a v jeho informačných kanceláriách v členských štátoch v podobe, ktorú stanovia kvestori.
                  
               
            
            
                
            
         
               
                  
                     Ustanovenia upravujúce použitie tohto odseku sú uvedené v prílohe k rokovaciemu poriadku.
                  
               
            
            
                
            
         
                
            
            
               
                  
                     Tieto preukazy oprávňujúce na vstup možno vydávať:
                  
               
            
         
                
            
            
               
                           —
                        
                        
                           
                              
                                 osobám, ktoré sú zaregistrované v registri transparentnosti (2) alebo ktoré zastupujú organizácie v ňom zaregistrované či pracujú pre takéto organizácie, pričom však registráciou automaticky nevzniká nárok na získanie preukazov oprávňujúcich na vstup,
                              
                           
                        
                     
         
                
            
            
               
                           —
                        
                        
                           
                              
                                 osobám, ktoré chcú pravidelne vstupovať do priestorov Parlamentu, ale nevzťahuje sa na nich dohoda o zriadení registra transparentnosti (3),
                              
                           
                        
                     
         
                
            
            
               
                           —
                        
                        
                           
                              
                                 miestnym asistentom poslancov, ako aj osobám, ktoré pomáhajú členom Európskeho hospodárskeho a sociálneho výboru a Výboru regiónov.
                              
                           
                        
                     
         
               
                  Pozmeňujúci a doplňujúci návrh 4
               
            
         
               
                  Rokovací poriadok Európskeho parlamentu
               
               
                  Článok 9 – odsek 4 a (nový)
               
            
         
                
            
            
               
                  
                     4a.
                     
                     Osoby zaregistrované v registri transparentnosti majú v rámci svojich vzťahov s Parlamentom povinnosť dodržiavať:
                  
               
               
                           —
                        
                        
                           
                              
                                 kódex správania pripojený k dohode (4),
                              
                           
                        
                     
                           —
                        
                        
                           
                              
                                 postupy a ďalšie povinnosti stanovené v dohode a
                              
                           
                        
                     
                           —
                        
                        
                           
                              
                                 ustanovenia tohto článku, ako aj ustanovenia upravujúce jeho uplatňovanie.
                              
                           
                        
                     
         
               
                  Pozmeňujúci a doplňujúci návrh 5
               
            
         
               
                  Rokovací poriadok Európskeho parlamentu
               
               
                  Článok 9 – odsek 4 b (nový)
               
            
         
                
            
            
               
                  
                     4b.
                     
                     Kvestori stanovia, do akej miery sa vzťahuje kódex správania na osoby, ktoré sú držiteľmi preukazu oprávňujúceho na dlhodobý vstup, ale na ktoré sa nevzťahuje dohoda.
                  
               
            
         
               
                  Pozmeňujúci a doplňujúci návrh 6
               
            
         
               
                  Rokovací poriadok Európskeho parlamentu
               
               
                  Článok 9 – odsek 4 c (nový)
               
            
         
                
            
            
               
                  
                     4c.
                     
                     Preukaz oprávňujúci na vstup sa odoberie na základe odôvodneného rozhodnutia kvestorov v týchto prípadoch:
                  
               
               
                           —
                        
                        
                           
                              
                                 výmaz z registra transparentnosti, ak odobratiu nebránia závažné dôvody,
                              
                           
                        
                     
                           —
                        
                        
                           
                              
                                 vážne zanedbanie povinností stanovených v odseku 4a.
                              
                           
                        
                     
         
               
                  Pozmeňujúci a doplňujúci návrh 7
               
            
         
               
                  Rokovací poriadok Európskeho parlamentu
               
               
                  Článok 9 – odsek 4 d (nový)
               
            
         
                
            
            
               
                  
                     4d.
                     
                     Predsedníctvo prijme na základe návrhu generálneho tajomníka opatrenia potrebné na účely zavedenia registra transparentnosti v súlade s ustanoveniami dohody o zriadení tohto registra.
                  
               
               
                  
                     Ustanovenia upravujúce uplatňovanie odsekov 4 až 4c sú uvedené v prílohe (5).
                  
               
            
         
               
                  Pozmeňujúci a doplňujúci návrh 8
               
            
         
               
                  Rokovací poriadok Európskeho parlamentu
               
               
                  Príloha I – článok 2 – odseky 2 a 3
               
            
         
               Poslanci sa zdržia prijímania akýchkoľvek 
                     iných
                   darov alebo príspevkov pri výkone svojich povinností.
            
            
               Poslanci sa zdržia prijímania akýchkoľvek darov alebo príspevkov pri výkone svojich povinností.
            
         
               Vyhlásenia v registri robia poslanci na osobnú zodpovednosť poslanca a sú povinní ich 
                     každý rok
                   aktualizovať.
            
            
               Vyhlásenia v registri robia poslanci na osobnú zodpovednosť poslanca a sú povinní ich aktualizovať 
                     hneď, ako dôjde ku zmene a prinajmenšom raz za rok ich obnovovať. Poslanci sú v plnej miere zodpovední za transparentnosť svojich finančných záujmov.
                  
               
            
         
               
                  Pozmeňujúci a doplňujúci návrh 9
               
            
         
               
                  Rokovací poriadok Európskeho parlamentu
               
               
                  Príloha X – nadpis
               
            
         
               PRÍLOHA X
            
            
               PRÍLOHA X
            
         
               
            
            
               
            
         
                
            
            
               
            
         
               
                  Pozmeňujúci a doplňujúci návrh 10
               
            
         
               
                  Rokovací poriadok Európskeho parlamentu
               
               
                  Príloha X – článok 1
               
            
         
               
                  Článok
                  1
               
            
            
               
                  Jediný
                  článok
               
            
         
               
                  Preukazy
               
            
            
               
                  Preukazy
                  oprávňujúce na vstup
               
            
         
               1.   Na preukaze, ktorá má formu plastovej karty, sa nachádza fotografia majiteľa, jeho meno (mená) a priezvisko a názov spoločnosti, organizácie alebo osoby, pre ktorú pracuje.
            
            
               1.   Na preukaze 
                     oprávňujúcom na dlhodobý vstup
                  , ktorý má formu plastovej karty, sa nachádza fotografia majiteľa, jeho meno (mená) a priezvisko a názov spoločnosti, organizácie alebo osoby, pre ktorú pracuje.
            
         
               Držiteľ preukazu je povinný nosiť preukaz na viditeľnom mieste vo všetkých priestoroch Parlamentu. V opačnom prípade mu môže byť preukaz odobraný.
            
            
               Držiteľ preukazu 
                     oprávňujúceho na vstup
                   je povinný nosiť preukaz na viditeľnom mieste vo všetkých priestoroch Parlamentu. V opačnom prípade mu môže byť preukaz 
                     oprávňujúci na vstup
                   odobraný.
            
         
               Preukazy sa svojou formou a farbou líšia od preukazov pre príležitostných návštevníkov.
            
            
               Preukazy 
                     oprávňujúce na vstup
                   sa svojou formou a farbou líšia od preukazov pre príležitostných návštevníkov.
            
         
               2.   Preukaz sa obnoví iba v prípade, že jej majiteľ dodržuje povinnosti vyplývajúce z čl. 9 
                     ods. 4
                  .
            
            
               2.   Preukaz 
                     oprávňujúci na vstup
                   sa obnoví iba v prípade, že jeho majiteľ dodržiava povinnosti vyplývajúce z článku 9 
                     ods. 4a rokovacieho poriadku.
            
         
               Každá 
                     námietka zo strany poslanca týkajúca sa aktivity zástupcu alebo lobistickej skupiny
                   sa predloží kvestorom, ktorí 
                     prípad prešetria a môžu rozhodnúť o ponechaní alebo odobratí preukazu
                  .
            
            
               Každá 
                     sťažnosť, ktorá je podložená podstatnými skutočnosťami a ktorá sa týka kódexu správania pripojeného k dohode o zriadení registra transparentnosti (6),
                   sa predloží 
                     Spoločnému sekretariátu registra transparentnosti
                  . 
                     Generálny tajomník Parlamentu oznámi rozhodnutie o výmaze z registra
                   kvestorom, ktorí 
                     rozhodnú o odobratí preukazu oprávňujúceho na vstup.
                  
               
            
         
                
            
            
               
                  
                     Rozhodnutie, ktorým kvestori oznamujú odobratie jedného alebo viacerých preukazov oprávňujúcich na vstup, je výzvou pre ich držiteľov alebo subjekty, ktoré zastupujú alebo pre ktoré pracujú, aby do 15 dní odo dňa oznámenia rozhodnutia vrátili Parlamentu príslušné preukazy oprávňujúce na vstup.
                  
               
            
         
               3.   Preukaz v žiadnom prípade neoprávňuje jeho držiteľa zúčastňovať sa na iných než verejných schôdzach Parlamentu a jeho orgánov a v takom prípade ho nezbavuje povinnosti dodržiavať predpisy o vstupe platné pre všetkých občanov Európskej únie.
            
            
               3.   Preukaz 
                     oprávňujúci na vstup
                   v žiadnom prípade neoprávňuje jeho držiteľa zúčastňovať sa na iných než verejných schôdzach Parlamentu a jeho orgánov a v takom prípade ho nezbavuje povinnosti dodržiavať predpisy o vstupe, platné pre všetkých občanov Európskej únie.
            
         
               
                  Pozmeňujúci a doplňujúci návrh 11
               
            
         
               
                  Rokovací poriadok Európskeho parlamentu
               
               
                  Príloha X – článok 2
               
            
         
               
                  Článok 2
               
               
                  Asistenti
               
               
                  
                     1.
                     
                     Na začiatku každého volebného obdobia Parlamentu určia kvestori maximálny počet asistentov, ktorých môže každý poslanec zaregistrovať.
                  
               
               
                  
                     Pri nástupe do funkcie registrovaní asistenti urobia písomné vyhlásenie o svojej profesionálnej činnosti a všetkých ostatných platených funkciách alebo činnostiach.
                  
               
               
                  
                     2.
                     
                     Asistenti majú prístup do Parlamentu za rovnakých podmienok ako personál generálneho sekretariátu alebo politických skupín.
                  
               
               3.   
                     Všetky ostatné osoby vrátane tých, ktoré pracujú priamo s poslancami, majú prístup do Parlamentu iba za podmienok stanovených v čl. 9 ods. 4.
                  
               
            
            
               
                  
                     vypúšťa sa
                  
               
            
         
               
                  Pozmeňujúci a doplňujúci návrh 12
               
            
         
               
                  Rokovací poriadok Európskeho parlamentu
               
               
                  Príloha X – článok 3
               
            
         
               
                  Článok 3
               
               
                  Kódex správania
               
               
                  
                     1.
                     
                     V rámci svojho postavenia v Parlamente majú osoby, ktorých mená sú zapísané v registri podľa čl. 9 ods. 4, tieto povinnosti:
                  
               
               
                           
                              
                                 a)
                              
                           
                        
                        
                           
                              
                                 dodržiavať ustanovenia článku 9 a tejto prílohy;
                              
                           
                        
                     
                           
                              
                                 b)
                              
                           
                        
                        
                           
                              
                                 oznámiť záujem alebo záujmy, ktoré zastupujú vo vzťahoch s poslancami Parlamentu, ich personálom alebo úradníkmi Parlamentu;
                              
                           
                        
                     
                           
                              
                                 c)
                              
                           
                        
                        
                           
                              
                                 zdržať sa každej činnosti za účelom získania informácií nečestným spôsobom;
                              
                           
                        
                     
                           
                              
                                 d)
                              
                           
                        
                        
                           
                              
                                 pri rokovaní s tretími osobami neodvolávať sa na žiadny formálny vzťah s Parlamentom;
                              
                           
                        
                     
                           
                              
                                 e)
                              
                           
                        
                        
                           
                              
                                 neposkytovať kópie dokumentov získaných v Parlamente tretím osobám zo zištných dôvodov;
                              
                           
                        
                     
                           
                              
                                 f)
                              
                           
                        
                        
                           
                              
                                 prísne dodržiavať ustanovenia prílohy I čl. 2 ods. 2;
                              
                           
                        
                     
                           
                              
                                 g)
                              
                           
                        
                        
                           
                              
                                 uistiť sa, že každá podpora poskytnutá podľa ustanovení prílohy I článku 2 je uvedená v príslušnom registri;
                              
                           
                        
                     
                           
                              
                                 h)
                              
                           
                        
                        
                           
                              
                                 v prípade zamestnávania bývalých úradníkov spĺňať ustanovenia služobného poriadku;
                              
                           
                        
                     
                           
                              
                                 i)
                              
                           
                        
                        
                           
                              
                                 dodržiavať predpisy prijaté Parlamentom v oblasti práv a zodpovednosti bývalých poslancov;
                              
                           
                        
                     
                           
                              
                                 j)
                              
                           
                        
                        
                           
                              
                                 za účelom zabránenia prípadnému konfliktu záujmov získať predchádzajúci súhlas príslušného poslanca alebo poslancov v súvislosti so zamestnaním alebo podpisom zmluvy s bývalým asistentom poslanca a následne sa presvedčiť, že táto skutočnosť je uvedená v registri podľa čl. 9 ods. 4;
                              
                           
                        
                     
                  
                     2.
                     
                     Každé porušenie tohto kódexu správania poslancov môže viesť k odobratiu preukazu dotknutých osôb, prípadne spoločností, ktorých sú zamestnancami.
                  
               
            
            
               
                  
                     vypúšťa sa
                  
               
            
         
               
                  Pozmeňujúci a doplňujúci návrh 13
               
            
         
               
                  Rokovací poriadok Európskeho parlamentu
               
               
                  Príloha X – časť B – nadpis (nový)
               
            
         
                
            
            
               
            
         
      (1)  Prijaté texty, P7_TA(2011)0222.
   
      (2)  
         Register zriadený na základe dohody medzi Parlamentom a Komisiou o zriadení registra transparentnosti pre organizácie a samostatne zárobkovo činné osoby, ktoré sa podieľajú na tvorbe a vykonávaní politiky Európskej únie (pozri prílohu X časť B).
      
   
   
      (3)  
         Pozri prílohu X časť B.
      
   
   
      (4)  
         Pozri prílohu 3 k dohode, ktorá sa nachádza v prílohe X časť B.
      
   
   
      (5)  
         Pozri prílohu X časť A.
      
   
   
      (6)  
         Pozri prílohu 3 k dohode, ktorá sa nachádza v časti B tejto prílohy.